Politiet og brandvæsen rykkede ud til gården på Lundgaard Hedevej omkring klokken seks torsdag aften. Taget på en staldbygning stod i flammer og i stalden stod omkring 350 kvier. Det lykkedes for brandvæsnet at få branden under kontrol, og dermed slap resten af besætningen uskadt, oplyser vagtchefen. Brandårsagen er endnu ikke klarlagt, men mistanken er rettet mod en højtryks-renser eller el-installationer i stalden, fortæller politiet.

Opsummering:
En kvie omkom og fire blev aflivet da en brand raserede i en staldbygning på en gård ved Arden, skriver DR Nordjylland